vijaya bank function
రూ.2.20లక్షల కోట్ల టర్నోవర్‌తో విజయబ్యాంకు
హైదరాబాద్‌, అక్టోబరు 23: ప్రభుత్వరంగం లోని విజయాబ్యాంకు దినదినాభివృద్ధి చెందుతూ 2.20 లక్షలకోట్ల రూపాయల వ్యాపార టర్నోవర్‌కు చేరిందని బ్యాంకు రీజినల్‌ మేనేజర్‌ కెఎస్‌ సత్యన్నారాయణ రాజు వెల్లడించారు. బ్యాంకు 86వ వ్యవస్థాపక దినోత్సవ వేడుకలు బ్యాంకు కేంద్ర కార్యాలయంలో ఘనంగా జరిగాయి. 1931 అక్టోబరు 23వ తేదీ ప్రారంభం అయిన విజయబ్యాంకు ఆర్థిక వృద్ధి, పునరేకీకరణదిశగా మరింతఅడుగులు వేస్తున్న దని ఆయన అన్నారు. 85ఏళ్ల విజయవంతమైన ప్రస్థానంలో బ్యాంకు అనేక సవాళ్లను అధిగమించింద న్నారు. ఆస్కీలో ప్రొఫెసర్‌ డా.చంద్రశేఖర్‌ విజయా ఫర్‌ విజ§్‌ు ఇన్‌ బ్యాంకింగ్‌ అన్న అంశంపై ముల్కి సుందర్‌రామ్‌ షెట్టి స్మారక ప్రసంగంచేశారు. భారత్‌ ఆర్థికవ్యవస్థలోను, ఆర్థికరంగంలను, బ్యాంకింగ్‌రం గంలో బ్యాంకులు ఎదుర్కొంటున్న సవాళ్లను ఆయన వివరించారు. రీజినల్‌మేనేజర్‌ మాట్లాడుతూ బ్యాంకు 200 మందికిపైగా ఎస్‌సిఎస్టీఒబిసి ఆర్థికపరంగా వెనుకబడిన వర్గాలు, వెనుకబడినప్రాంతాలకు చెందిన బాలికలను దత్తతతీసుకుని విద్యాబుద్దులు నేర్పు తోందన్నారు. పేదరికంతో మగ్గుతున్న కుటుంబాల్లోని ఐదేళ్ల వయసున్న బాలికలను బ్యాంకు దత్తత తీసుకుని వారి అభ్యున్నతికి కృషిచేస్తున్నదన్నారు ఈ సందర్భంగా దేవనార్‌ స్కూలు అంధ విద్యార్ధులు సాంస్కృతిక ప్రదర్శనలుఇచ్చారు. బ్యాంకు అంధ విద్యార్ధులకు వికలాంగుల హోంలో పడకలకు విరాళం ఇచ్చింది. వయోవృద్ధుల శరణాలయం లిటిల్‌సిస్టర్స్‌ఫర్‌ పూర్‌కు త్రిచక్రవాహనాలు వీల్‌చైర్‌లు అందించింది.